ועדת הכנסת, כנסת 18, פרוטוקול מספר 292, 2012-07-09 12:45

יריב לוין: עם כניסתו של חבר הכנסת אילטוב, אנחנו רשאים לפתוח את הישיבה.

יריב לוין: אני פותח את הישיבה.

יריב לוין: על סדר יומנו: בקשת הממשלה להקדמת הדיון בהצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון), התשע"ב-2012 (מ/707), לפני הקריאה הראשונה.

יריב לוין: גלעד, בבקשה.

גלעד סממה: תודה רבה.

גלעד סממה: אנחנו מבקשים את הפטור מאחר ובכוונתנו להעביר עוד במושב הזה את הצעת החוק בקריאה השנייה והשלישית.

גלעד סממה: ההצעה הזו, שאנחנו נבקש גם שתגיע לוועדת חוקה, חוק ומשפט, המטרה שלה היא להקל על הפרוצדורות של החברה על מנת לממש את הנכסים, כדי שהכספים יוחזרו ליורשי נספי השואה.

גלעד סממה: וזו הסיבה לדחיפות.

דוד רותם: אני בכנסת מ-99'.

דוד רותם: למה זה לקח לכם כל כך הרבה זמן?

אופיר אקוניס: מי בכנסת מ-99?

רוברט אילטוב: אבל זה לא שאלה אליו.

דוד רותם: אני.

אופיר אקוניס: אתה לא מ-99'.

אופיר אקוניס: מ-2006.

דוד רותם: לא, מ-2006.

דוד רותם: סליחה.

אופיר אקוניס: בחלומו הוא היה מ-99'.

דוד רותם: טוב שאופיר באזור, הוא עוקב אחרי.

אופיר אקוניס: אני הייתי פה בתפקיד אחר ב-99', ואני לא זוכר אותך כחבר כנסת.

דוד רותם: מה היית ב-99'?

אופיר אקוניס: חבר ליכוד.

גלעד סממה: אני מבין שחבר הכנסת דודו רותם מודה לשר נאמן על כך שבקדנציה שלו הוא הצליח להביא את הדבר הזה.

גלעד סממה: לכן אני מודה לחבר הכנסת רותם.

דוד רותם: כן.

דוד רותם: בוא נאמר ככה, אני חושב שהשר נאמן, עוזריו המשפטיים, נציגי הפרקליטות, וכולי, עשו עבודה נהדרת בעניין הזה.

גלעד סממה: אני מודה מאוד לחבר הכנסת רותם.

רוברט אילטוב: יש הצבעה?

יריב לוין: לא יודע, כשייגמר הדיון.

יריב לוין: הדיון נגמר?

רוברט אילטוב: נגמר הדיון.

זאב אלקין: אתם מודעים לזה ששר המשפטים יצטרך להציג את החוק בשעה 00:00 בלילה, לפי סדר היום?

גלעד סממה: אנחנו מודעים לזה.

יריב לוין: רבותי, נוכח נסיבות החוק אני גם אפשרתי להעלות אותו עכשיו למרות שלא עלה בידנו להפיץ אותו, כי לא קיבלנו את החומר מבעוד מועד.

יריב לוין: אבל במקרה הזה אני הנחתי שאפשר להניח שגם יש הסכמה רחבה לעניין הזה, ואכן לא היו גם התנגדויות.

יריב לוין: מי בעד הבקשה לפטור?

יריב לוין: בעד הבקשה לפטור – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

יריב לוין: תודה.

יריב לוין: הישיבה נעולה.